ΓΡΑΠΤΗ ΕΡΩΤΗΣΗ E-0411/02

υποβολή: Andr Brie (GUE/NGL) προς την Επιτροπή

(20 Φεβρουαρίου 2002)

Θέμα: Προληπτικά μέτρα κατά της καταβολής απαγορευμένων κρατικών ενισχύσεων

Με αφορμή την πληροφορία ότι η διοίκηση της βερολινέζικης επιχείρησης Babcock Borsig, η οποία έχει μεγάλη παράδοση, προτίθεται να μεταφέρει τις εγκαταστάσεις στην ισπανική πόλη Μπιλμπάο, επειδή λέγεται ότι η Ισπανία θα διαθέσει σημαντική ενίσχυση (γίνεται λόγος για ποσό ύψους μέχρι και 500 εκατ. ευρώ σε διάστημα πέντε χρόνων), ερωτώ την Επιτροπή:

- είναι εν γένει επιτρεπτές τέτοιες ενισχύσεις σε μια μεταφορά αυτού του είδους από ένα κράτος μέλος της ΕΕ σε ένα άλλο·

- διαθέτει η Επιτροπή της ΕΕ σύστημα έγκαιρης προειδοποίησης διαμορφωμένο έτσι που να της επιτρέπει να ελέγχει κρατικές ενισχύσεις (ενδεχομένως απαγορευμένες) πριν από την καταβολή τους και να λαμβάνει τα κατάλληλα μέτρα, ώστε, αν αργότερα εκδώσει αρνητική απόφαση σχετικά, να μη βρεθεί προ τετελεσμένων γεγονότων·

- μήπως θα έκρινε σκόπιμο να εγκαταστήσει ένα τέτοιο σύστημα έγκαιρης προειδοποίησης, εάν δενφίσταται ήδη·

Απάντηση του κ. Monti εξ ονόματος της Επιτροπής

(23 Απριλίου 2002)

Η Επιτροπή επερωτάται τακτικά σχετικά με τη συνεκτικότητα της πολιτικής του ανταγωνισμού επ' ευκαιρία ορισμένων μεταφορών εγκαταστάσεων στο εσωτερικό της Ένωσης. Έστω και αν δεν διαθέτει καμία συγκεκριμένη πληροφορία σχετικά με τις ενδεχόμενες ενισχύσεις στις οποίες αναφέρεται το Αξιότιμο Μέλος, η Επιτροπή επιθυμεί ναπενθυμίσει τα σημαντικότερα στοιχεία μιας τέτοιας πολιτικής.

Η βασική αρχή των κανόνων που εφαρμόζονται στις κρατικές ενισχύσεις είναι του ασυμβίβαστού τους προς την κοινή αγορά. Πάντως, μπορούν να γίνουν παρεκκλίσεις στην αρχή αυτή, αρκεί η επιρροή των συναλλαγών και η στρέβλωση του ανταγωνισμού που απορρέουν από τη χορήγηση των κρατικών ενισχύσεων να αντισταθμίζονται επαρκώς όσον αφορά την ανάπτυξη μιας μειονεκτικής περιοχής.

Έτσι ένας από τους στόχους της πολιτικής συνοχής και ο ίδιος ο στόχος των ενισχύσεων περιφερειακού χαρακτήρα είναι να αντισταθμίζουν τα διαρθρωτικά μειονεκτήματα ορισμένων περιοχών ώστε να θεωρούνται, για επαρκή αριθμό επιχειρήσεων, ως βιώσιμος χώρος εγκατάστασης, εξίσου και με τους ίδιους όρους με τις περιοχές που είναι σχετικά πιο ευνοημένες. Όσον αφορά τον έλεγχο των κρατικών ενισχύσεων, η πολιτική αυτή συνοδεύεται συγκεκριμένα από ένα σύστημα ορίων έντασης των ενισχύσεων σε συνάρτηση με το μέγεθος και τον επείγοντα χαρακτήρα των διαφόρων περιφερειακών προβλημάτων.

Οι μεταφορές εγκαταστάσεων αποτελούν πρώτα από όλα αποτέλεσμα μιας διαιτησίας που διεξάχθηκε σε επίπεδο επιχείρησης με στόχο τη βελτίωση της ανταγωνιστικότητάς της, είτε με μειώσεις των βαρών (μισθολογικό κόστος, κόστος μεταφοράς, κόστος πρώτωνλών, φορολογία) είτε με ορθολογική οργάνωση του μέσου παραγωγής. Οι αποφάσεις που αφορούν τον τόπο εγκατάστασης μιας επιχείρησης μπορούν να επηρεαστούν από πολλούς παράγοντες και όχι αποκλειστικά, ούτε κατά κύριο λόγο από τη δυνατότητα να τους διατεθούν οικονομικά μέσα που θα προέρχονται από δημόσιες αρχές για την πραγματοποίηση νέων επενδύσεων. Σε κάθε περίπτωση, οποιαδήποτε κρατική ενίσχυση του είδους αυτού, είτε πρόκειται για εθνική είτε για κοινοτική ενίσχυση, πρέπει να τηρεί την κοινοτική κανονιστική ρύθμιση σχετικά με τις κρατικές ενισχύσεις.

Ασφαλώς, η δυσχέρεια να δοθεί ένας λειτουργικός ορισμός της μεταφοράς εγκατάστασης περιορίζει τις δυνατότητες παρέμβασης για τη θέσπιση ενός πραγματικού μηχανισμού ελέγχου. Πάντως, η Επιτροπή λαμβάνει ήδηπόψη το φαινόμενο αυτό στην εκτίμηση των κοινοτικών κανόνων στον τομέα των κρατικών ενισχύσεων και αυτό για να διασφαλίσει ότι τα καταστρεπτικά αποτελέσματα των ενισχύσεων στις συνθήκες του ανταγωνισμού θα αντισταθμιστούν από ευεργετικά αποτελέσματα, ιδίως όσον αφορά τη συνοχή. Έτσι, όταν εξέδωσε τις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα, η Επιτροπή προέβη σε γενική μείωση των εντάσεων των επιτρεπόμενων ενισχύσεων ώστε να μειώσει τις δυνατότητες πλειοδοσίας μεταξύ περιοχών και να περιορίσει την ενίσχυση στο απολύτως απαραίτητο. Συγχρόνως, η χορήγηση περιφερειακών ενισχύσεων συνδέθηκε αυστηρότερα με όρους διάρκειας σχετικά με τη διατήρηση της επένδυσης και τις συσταθείσες θέσεις απασχόλησης στη συγκεκριμένη περιοχή. Τέλος, τα μεγάλα επενδυτικά σχέδια πρέπει να κοινοποιούνται ατομικά στην Επιτροπή ώστε να της επιτρέψουν να εξετάσει τις σχετικές ενισχύσεις, ήδη πριν από τη χορήγησή τους και βάσει των διατάξεων που θεσπίστηκαν σχετικά από την πολυτομεακή πλαισίωση.

Κατόπιν αυτών, η Επιτροπή προτίθεται να έλθει σε επαφή με τις ισπανικές αρχές ώστε να ελέγξει εάν η ενδεχόμενη ενίσχυση προς την Babcock Borsig χορηγήθηκε σύμφωνα με τους ισχύοντες κοινοτικούς κανόνες.